AFTALE mellem Det Europæiske Kul- og Stålfællesskab og Ukraine om handel med visse stålprodukter

DET EUROPÆISKE KUL- OG STÅLFÆLLESSKAB,

på den ene side, og

REGERINGEN FOR UKRAINE,

på den anden side,

HAR, ud fra følgende betragtninger:

Det Europæiske Kul- og Stålfællesskab (i det følgende benævnt »Fællesskabet«) og regeringen for Ukraine (i det følgende benævnt »Ukraine«) er enige om behovet for at tage størst muligt hensyn til de alvorlige økonomiske problemer, som i øjeblikket berører stålindustrien i både importerende og eksporterende lande;

parterne ønsker at fremme en ordnet og afbalanceret udvikling af samhandelen med stål mellem Det Europæiske Kul- og Stålfællesskab og Ukraine;

parterne finder, at denne aftale vil skabe gunstige betingelser for, at Ukraine kan gøre fremskridt i sine økonomiske reformer, og lette udsigterne for et fremtidigt frihandelsområde som omhandlet i partnerskabs- og samarbejdsaftalen mellem De Europæiske Fællesskaber og deres medlemsstater og Ukraine, der blev undertegnet den 14. juni 1994 (i det følgende benævnt »partnerskabs- og samarbejdsaftalen«);

parterne finder, at der bør indgås en aftale for at skabe stabilitet for så vidt angår handel med sådanne stålprodukter;

en sådan aftale er omhandlet i artikel 17, stk. 1, i partnerskabs- og samarbejdsaftalen; i henhold til denne artikel styres handelen med EKSF-produkter af afsnit III i partnerskabs- og samarbejdsaftalen, undtagen artikel 11;

artikel 49 i partnerskabs- og samarbejdsaftalen indeholder bestemmelser om hensigtsmæssige konkurrencevilkår i forbindelse med konkurrence og offentlig støtte, der påvirker samhandelen mellem parterne;

parterne har allerede gennemført disse bestemmelser i partnerskabs- og samarbejdsaftalen ved artikel 14 og 17 i interimsaftalen om handel og handelsanliggender mellem parterne, som trådte i kraft den 1. februar 1996 (1);

handelen i 1995 og 1996 med visse produkter, der er omfattet af traktaten om oprettelse af Det Europæiske Kul- og Stålfællesskab, var omfattet af en aftale mellem parterne, som bør erstattes af en ny aftale, der tager hensyn til udviklingen i forbindelserne mellem parterne;

denne aftale tager sigte på at danne grundlag for afskaffelse af kvantitative restriktioner ved handel med visse produkter, der er omfattet af traktaten om oprettelse af Det Europæiske Kul- og Stålfællesskab, forudsat at bestemte betingelser opfyldes, og navnlig når der er gennemført hensigtsmæssige konkurrencevilkår for stålprodukter omfattet af denne aftale;

der har været afholdt konsultationer mellem Fællesskabet og Ukraine med henblik på at nå frem til tilfredsstillende løsninger på de aktuelle problemer på området for handel med stålprodukter;

denne aftale bør ledsages af et samarbejde mellem parterne vedrørende deres stålindustrier, herunder passende udveksling af information, i EKSF-kontraktgruppen som omhandlet i partnerskabs- og samarbejdsaftalen og gennemført ved interimsaftalen -

HAR VEDTAGET at indgå denne aftale og har med henblik herpå som befuldmægtigede udpeget:

KOMMISSIONEN FOR DE EUROPÆISKE FÆLLESSKABER OG

REGERINGEN FOR UKRAINE,

SOM ER BLEVET ENIGE OM FØLGENDE:

Artikel 1

1. Samhandelen med de stålprodukter, der er omfattet af EKSF-traktaten, som er anført i bilag I, og som har oprindelse i parternes område (i det følgende benævnt »de produkter, der er omfattet af denne aftale«), underlægges de betingelser, der fastlægges i denne aftale.

2. Samhandelen med de stålprodukter, der er omfattet af EKSF-traktaten, men ikke er anført i bilag I, underlægges ikke kvantitative lofter, idet anvendelsen af de relevante bestemmelser i de gældende aftaler om handel og handelsrelaterede spørgsmål mellem parterne, og navnlig bestemmelserne vedrørende antidumpingprocedurer og beskyttelsesforanstaltninger, ikke berøres heraf.

Artikel 2

1. Ukraine er indforstået med for hvert kalenderår at indføre og opretholde kvantitative lofter for sin udførsel til Fællesskabet af stålprodukter i overensstemmelse med bilag II. Denne udførsel undergives en ordning med dobbeltkontrol, som er beskrevet i protokol A.

2. På foranledning af en af parterne skal parterne afholde konsultationer for at afgøre, om konkurrencevilkårene for de produkter, der er omfattet af aftalen, er således, at det ikke længere er nødvendigt med kvantitative restriktioner. Der kan når som helst i aftalens løbetid anmodes om konsultationer i henhold til dette stykke.

3. Uden at stk. 2 derved tilsidesættes, påbegynder parterne senest 30 måneder efter aftalens ikrafttrædelse en evaluering af udviklingen i konkurrencevilkårene. Parterne mødes under alle omstændigheder senest seks måneder, inden aftalen udløber, for at evaluere gennemførelsen af aftalen og for at afgøre, om konkurrenceforholdene for de produkter, der er omfattet af aftalen, er således, at det ikke længere er nødvendigt med kvantitative restriktioner.

4. I forbindelse med de konsultationer og evalueringer, der er omhandlet i stk. 2 og 3, tager parterne særligt hensyn til Ukraines gennemførelse af bestemmelserne i protokol B om konkurrence, offentlig støtte og miljøbeskyttelse vedrørende de produkter, der er omfattet af aftalen, til den fremtidige udvikling af forbindelserne mellem parterne som omhandlet i partnerskabs- og samarbejdsaftalen og til parternes økonomiske udvikling.

5. Uden at stk. 2 derved tilsidesættes, kan begge parter når som helst anmode om konsultationer vedrørende:

- omfanget af de kvantitative lofter, der er fastsat i bilag II, hvis vilkårene for de produkter, der er omfattet af aftalen, har ændret sig væsentligt i positiv eller negativ retning

- muligheden for at overføre uudnyttede mængder fra uudnyttede produktgrupper til andre.

6. Gennemførelsen af aftalen evalueres under alle omstændigheder, inden Ukraine bliver medlem af Verdenshandelsorganisationen.

Artikel 3

1. Indførsel til Fællesskabets toldområde med henblik på fri omsætning af de produkter, der er omfattet af denne aftale, er betinget af, at der fremlægges en eksportlicens udstedt af de ukrainske myndigheder samt et oprindelsescertifikat i overensstemmelse med bestemmelserne i protokol A.

2. Indførsel til Fællesskabets toldområde af de produkter, der er omfattet af denne aftale, er ikke undergivet de kvantitative lofter, som er fastsat i bilag II, hvis de som led i den administrative kontrolordning, der er gældende i Fællesskabet, angives som bestemt til genudførsel fra Fællesskabet i uændret stand eller efter forarbejdning.

3. Mængder, der ikke udnyttes i løbet af et kalenderår, kan overføres til det tilsvarende kvantitative loft for det følgende kalenderår med indtil 7 % af det relevante kvantitative loft for det år, hvor det ikke blev udnyttet. Ukraine underretter inden den 1. marts det følgende år Fællesskabet, hvis det ønsker at gøre brug af denne bestemmelse.

4. Op til 7 % af det kvantitative loft for en givet produktgruppe kan overføres til en anden eller flere andre grupper inden for den samme varekategori, dvs. inden for SA eller SB, hvis parterne er enige herom. Det kvantitative loft for en givet produktgruppe kan reduceres én gang pr. kalenderår. Tilpasninger af de kvantitative lofter som følge af overførsler må kun gælde for det pågældende kalenderår. Ved begyndelsen af det følgende kalenderår svarer de kvantitative lofter til dem, der er fastsat i bilag II, uden dog at stk. 3 derved tilsidesættes. Ukraine underretter inden den 30. juni Fællesskabet, hvis det ønsker at gøre brug af denne bestemmelse.

Artikel 4

1. Med henblik på at gøre dobbeltkontrolordningen så effektiv som mulig og mindske mulighederne for misbrug og omgåelse mest muligt

- underretter de ukrainske myndigheder senest den 28. i hver måned myndighederne i Fællesskabet om de eksportlicenser, der er udstedt i den foregående måned

- underretter myndighederne i Fællesskabet senest den 28. i hver måned de ukrainske myndigheder om de importbevillinger, der er udstedt i den foregående måned.

I tilfælde af betydelige afvigelser kan begge parter under hensyntagen til tidsfaktorerne i forbindelse med sådanne oplysninger anmode om konsultationer, der straks skal indledes.

2. Uanset stk. 1 og for at sikre, at aftalen fungerer effektivt, er begge parter enige om at tage alle nødvendige skridt til at forebygge, undersøge og tage alle nødvendige retlige og/eller administrative skridt mod omgåelse i form af omladning, omdirigering, urigtige angivelser vedrørende oprindelsesland eller -sted, forfalskning af dokumenter, falske angivelser vedrørende et produkts mængde, beskrivelse eller tarifering eller på enhver anden måde. Parterne er derfor enige om at fastsætte de nødvendige retsregler og administrative procedurer, som gør det muligt effektivt at skride ind over for sådanne omgåelser, herunder vedtagelser af retligt bindende retsmidler mod de pågældende eksportører og/eller importører.

3. Er Fællesskabet på grundlag af foreliggende oplysninger af den formening, at bestemmelserne i denne aftale omgås, kan det anmode om konsultationer med Ukraine, der straks afholdes.

4. Indtil resultaterne af de konsultationer, der er nævnt i stk. 3, foreligger, sikrer Ukraine, hvis Fællesskabet anmoder herom, og der fremlægges tilstrækkeligt bevis, at alle tilpasninger af de kvantitative lofter, der kan følge af sådanne konsultationer, gennemføres i det kalenderår, i hvilket anmodningen om konsultationer i henhold til stk. 3 blev indgivet, eller for det følgende år, hvis kontingentet for dette år er opbrugt.

5. Lykkes det ikke parterne under de konsultationer, der er omhandlet i stk. 3, at nå til en gensidigt tilfredsstillende løsning, har Fællesskabet, hvis der foreligger tilstrækkeligt bevis for, at produkter omfattet af denne aftale og med oprindelse i Ukraine er blevet indført ved omgåelse af denne aftale, ret til at afskrive de pågældende mængder på de kvantitative lofter, der er fastsat i henhold til denne aftale.

6. Skulle parterne under de i stk. 3 omhandlede konsultationer ikke nå til en gensidigt tilfredsstillende løsning, har Fællesskabet, hvis der er tilstrækkeligt bevis for, at der foreligger urigtige angivelser vedrørende mængden, beskrivelsen eller tariferingen af produkter, ret til at nægte at indføre de pågældende produkter.

7. Parterne er enige om at samarbejde fuldt ud med henblik på at forebygge og effektivt behandle alle problemer, der opstår som følge af omgåelse af denne aftale.

Artikel 5

1. De kvantitative lofter, der fastsættes i henhold til denne aftale for indførsel til Fællesskabet af EKSF-stålprodukter, opdeles ikke af Fællesskabet i regionale kvoter.

2. Parterne samarbejder for at hindre pludselige og skadelige ændringer i det traditionelle samhandelsmønster. Indtræffer der en pludselig og skadelig ændring i det traditionelle samhandelsmønster (f.eks. regional koncentration eller tab af traditionelle leverancer), kan Fællesskabet anmode om konsultationer med henblik på at finde en tilfredsstillende løsning på problemet. Sådanne konsultationer finder sted omgående.

3. Ukraine bestræber sig for at sikre, at udførslen til Fællesskabet af produkter, der er undergivet kvantitative lofter, fordeles så jævnt som muligt over året. Indtræffer der en pludselig og skadelig stigning i indførslen, kan Fællesskabet anmode om konsultationer med henblik på at finde en tilfredsstillende løsning på problemet. Sådanne konsultationer finder sted omgående.

4. Ud over den i stk. 3 indeholdte forpligtelse, og uanset konsultationerne i henhold til artikel 2, stk. 5, kan begge parter, når de af de ukrainske myndigheder udstedte licenser har nået 90 % af de kvantitative lofter for det pågældende kalenderår, anmode om konsultationer vedrørende de kvantitative lofter for dette år. Sådanne konsultationer finder sted omgående. Indtil resultaterne af disse konsultationer foreligger, kan de ukrainske myndigheder vedblive med at udstede eksportlicenser for de produkter, der er omfattet af denne aftale, forudsat at de ikke overstiger de mængder, der er fastsat i bilag II.

Artikel 6

1. Finder Fællesskabet, at stålprodukter, som er omfattet af denne aftale, indføres i Fællesskabet fra Ukraine til en pris, der er usædvanligt meget lavere end den pris, der opnås under normale konkurrencevilkår, og af denne grund påfører eller truer med at påføre producenter i Fællesskabet af samme produkt væsentlig skade, kan det anmode om konsultationer, der indledes omgående.

2. Erkender parterne efter sådanne konsultationer, at den situation, der er beskrevet i stk. 1, foreligger, tager Ukraine inden for rammerne af sine beføjelser de nødvendige skridt til at afhjælpe situationen, navnlig for så vidt angår den pris, hvortil det pågældende produkt vil blive solgt.

3. For at fastslå, om prisen på et stålprodukt er lavere end den pris, der opnås under normale konkurrencevilkår, kan den bl.a. sammenlignes med:

- de priser, hvortil samme produkt almindeligvis sælges under normale handelsvilkår af andre eksportlande på fællesskabsmarkedet

- priserne på samme fællesskabsprodukter i et sammenligneligt afsætningsled på fællesskabsmarkedet.

4. Skulle det ikke lykkes parterne at nå til enighed under de i stk. 2 nævnte konsultationer inden for en frist på 30 dage fra Fællesskabets anmodning om konsultationer, kan Fællesskabet, indtil konsultationerne har ført til en gensidigt tilfredsstillende løsning, midlertidigt afvise forsendelser af det pågældende produkt til priser, der er lavere end omhandlet i stk. 1.

5. Under helt usædvanlige og kritiske omstændigheder, hvor forsendelser af produkter omfattet af denne aftale fra Ukraine indføres i Fællesskabet til priser, der er usædvanligt meget lavere end priserne under normale konkurrencevilkår, således at der forvoldes skade, som det vil være vanskeligt at afhjælpe, kan Fællesskabet midlertidigt suspendere indførslen af de pågældende produkter, indtil parterne når til enighed om en løsning under konsultationer, som skal indledes omgående. Parterne bestræber sig videst muligt for at finde en gensidigt acceptabel løsning inden ti arbejdsdage efter indledningen af konsultationerne.

6. Anvender Fællesskabet de foranstaltninger, der er omhandlet i stk. 4 og 5, kan Ukraine til enhver tid anmode om, at der indledes konsultationer med henblik på at undersøge mulighederne for at ophæve eller ændre disse foranstaltninger, når de forhold, der nødvendiggjorde deres indførelse, ikke længere er til stede.

Artikel 7

1. Tariferingen af de produkter, der er omfattet af denne aftale, er baseret på Fællesskabets told- og statistiknomenklatur, i det følgende benævnt »den kombinerede nomenklatur« eller i forkortet form »KN«, og alle ændringer hertil. Ændringer af den kombinerede nomenklatur (KN) efter de procedurer, der er gældende i Fællesskabet, for så vidt angår de produkter, der er omfattet af denne aftale, eller afgørelser vedrørende tariferingen af produkter må ikke give anledning til en nedsættelse af de kvantitative lofter, der er fastsat i denne aftale.

2. Oprindelsen af de produkter, der er omfattet af denne aftale, fastlægges i overensstemmelse med de regler, som er gældende i Fællesskabet. Alle ændringer i disse oprindelsesregler meddeles Ukraine og kan ikke give anledning til en nedsættelse af de kvantitative lofter, der er fastsat i denne aftale. Procedurerne for kontrol af ovennævnte produkters oprindelse er fastlagt i protokol A.

Artikel 8

1. Uden at dette berører den periodiske udveksling af oplysninger om eksportlicenser og importbevillinger i henhold til artikel 4, stk. 1, er parterne enige om med passende mellemrum at udveksle fuldstændige statistiske oplysninger vedrørende de produkter, der er undergivet de kvantitative lofter, som er fastsat i bilag II, idet der tages hensyn til de korteste tidsrum, i hvilke de pågældende oplysninger udarbejdes; oplysningerne skal dække eksportlicenser og importbevillinger udstedt i henhold til artikel 3 samt eksport- og importstatistikker for de pågældende produkter.

2. Hver af parterne kan anmode om konsultationer i tilfælde af betydelig afvigelse mellem de udvekslede oplysninger.

Artikel 9

1. Uden at det berører bestemmelserne om konsultationer i forbindelse med specifikke omstændigheder i de foregående artikler, afholdes der på anmodning fra en af parterne konsultationer vedrørende ethvert problem, der opstår i forbindelse med anvendelsen af denne aftale. Under alle konsultationer udviser parterne vilje til samarbejde og bestræber sig for at bilægge de uoverensstemmelser, der er opstået.

2. Når der i henhold til denne aftale omgående skal afholdes konsultationer, forpligter de kontraherende parter sig til at anvende alle rimelige midler for at sikre, at dette sker.

3. For alle andre konsultationer gælder følgende bestemmelser:

- en anmodning om konsultationer indgives skriftligt til den anden part

- i påkommende tilfælde følges anmodningen om konsultationer inden for en rimelig frist af en rapport, hvori der redegøres for grundene til konsultationerne

- konsultationerne indledes senest en måned efter indgivelsen af anmodningen

- konsultationerne skal føre til en gensidigt acceptabel løsning inden en måned efter indledningen, medmindre fristen forlænges efter aftale mellem parterne.

4. Der kan endvidere afholdes specifikke supplerende konsultationer efter aftale mellem de kontraherende parter.

Artikel 10

1. Denne aftale træder i kraft på dagen for undertegnelsen. Den gælder indtil den 31. december 2001 med eventuelle ændringer, parterne er blevet enige om efter konsultationer i henhold til artikel 2, stk. 2, medmindre den opsiges i medfør af stk. 3 eller ophæves som følge af evalueringerne i henhold til artikel 2, stk. 2, 3 og 6.

2. Hver af parterne kan til enhver tid foreslå ændringer i aftalen, om hvilke der på anmodning fra en af parterne afholdes konsultationer.

3. Hver af parterne kan opsige aftalen med et varsel på mindst seks måneder. I så fald ophører aftalen ved opsigelsesfristens udløb, og de kvantitative lofter i Fællesskabet, der er fastsat i bilag II til aftalen, reduceres forholdsvis op til det tidspunkt, hvor opsigelsen træder i kraft, med mindre parterne bliver enige om andet.

4. Fællesskabet forbeholder sig ret til til enhver tid at træffe alle passende foranstaltninger, herunder genindførelse af en ordning med autonome kontingenter for eksporten fra Ukraine af de produkter, der er angivet i bilag I til denne aftale, hvis parterne ikke kan nå frem til en gensidigt tilfredsstillende løsning under de konsultationer, der er nævnt i stk. 1, eller hvis aftalen opsiges af en af parterne.

5. Bilagene og protokollerne til denne aftale udgør en integrerende del heraf.

6. For de produkter, som er omfattet af denne aftale, går bestemmelserne i denne aftale forud for bestemmelser herom i andre bilaterale aftaler mellem parterne.

Artikel 11

Denne aftale udfærdiges i to eksemplarer på dansk, engelsk, finsk, fransk, græsk, italiensk, nederlandsk, portugisisk, spansk, svensk, tysk og ukrainsk, idet hver af disse tekster har samme gyldighed.

Udfærdiget i Bruxelles, den 15. juli 1997.

For Kommissionen for De Europæiske Fællesskaber

For regeringen for Ukraine

(1) EFT nr. L 311 af 23. 12. 1995, s. 1.

BILAG I

UKRAINE

SA. Fladvalsede produkter

SA1. Bredbånd

7208 10 00

7208 25 00

7208 26 00

7208 27 00

7208 36 00

7208 37 10

7208 37 90

7208 38 10

7208 38 90

7208 39 10

7208 39 90

7211 14 10

7211 19 20

7219 11 00

7219 12 10

7219 12 90

7219 13 10

7219 13 90

7219 14 10

7219 14 90

7225 19 10

7225 20 20

7225 30 00

SA2. Tykke flader

7208 40 10

7208 51 10

7208 51 30

7208 51 50

7208 51 91

7208 51 99

7208 52 10

7208 52 91

7208 52 99

7208 53 10

7211 13 00

SA3. Andre fladvalsede produkter

7208 40 90

7208 53 90

7208 54 10

7208 54 90

7208 90 10

7209 15 00

7209 16 10

7209 16 90

7209 17 10

7209 17 90

7209 18 10

7209 18 91

7209 18 99

7209 25 00

7209 26 10

7209 26 90

7209 27 10

7209 27 90

7209 28 10

7209 28 90

7209 90 10

7210 11 10

7210 12 11

7210 12 19

7210 20 10

7210 30 10

7210 41 10

7210 49 10

7210 50 10

7210 61 10

7210 69 10

7210 70 31

7210 70 39

7210 90 31

7210 90 33

7210 90 38

7211 14 90

7211 19 90

7211 23 10

7211 23 51

7211 29 20

7211 90 11

7212 10 10

7212 10 91

7212 20 11

7212 30 11

7212 40 10

7212 40 91

7212 50 31

7212 50 51

7212 60 11

7212 60 91

7219 21 10

7219 21 90

7219 22 10

7219 22 90

7219 23 00

7219 24 00

7219 31 00

7219 32 10

7219 32 90

7219 33 10

7219 33 90

7219 34 10

7219 34 90

7219 35 10

7219 35 90

7225 40 80

SB. Lange produkter

SB1. Profiler

7207 19 31

7207 20 71

7216 31 11

7216 31 19

7216 31 91

7216 31 99

7216 32 11

7216 32 19

7216 32 91

7216 32 99

7216 33 10

7216 33 90

SB2. Valsetråd

7213 10 00

7213 20 00

7213 91 10

7213 91 20

7213 91 41

7213 91 49

7213 91 70

7213 91 90

7213 99 10

7213 99 90

7221 00 10

7221 00 90

7227 10 00

7227 20 00

7227 90 10

7227 90 50

7227 90 95

SB3. Andre lange produkter

7207 19 11

7207 19 14

7207 19 16

7207 20 51

7207 20 55

7207 20 57

7214 20 00

7214 30 00

7214 91 10

7214 91 90

7214 99 10

7214 99 31

7214 99 39

7214 99 50

7214 99 61

7214 99 69

7214 99 80

7214 99 90

7215 90 10

7216 10 00

7216 21 00

7216 22 00

7216 40 10

7216 40 90

7216 50 10

7216 50 91

7216 50 99

7216 99 10

7218 99 20

7222 11 11

7222 11 19

7222 11 21

7222 11 29

7222 11 91

7222 11 99

7222 19 10

7222 19 90

7222 30 10

7222 40 10

7222 40 30

7224 90 31

7224 90 39

7228 10 10

7228 10 30

7228 20 11

7228 20 19

7228 20 30

7228 30 20

7228 30 41

7228 30 49

7228 30 61

7228 30 69

7228 30 70

7228 30 89

7228 60 10

7228 70 10

7228 70 31

7228 80 10

7228 80 90

7301 10 00

BILAG II

>TABELPOSITION>

Godkendt protokollat

I forbindelse med aftalen mellem Det Europæiske Kul- og Stålfællesskab og Ukraine om handel med visse stålprodukter, som undertegnedes i Bruxelles, den 15. juli 1997, nåede parterne til enighed om følgende:

- ved den i artikel 4, stk. 1, omhandlede udveksling af oplysninger vedrørende eksportlicenser og importbevillinger afgiver parterne disse oplysninger for såvel medlemsstaterne som Fællesskabet som helhed

- indtil der er opnået et tilfredsstillende resultat af de konsultationer, der er omhandlet i artikel 5, stk. 2, samarbejder Ukraine, hvis Fællesskabet anmoder herom, ved ikke at udstede eksportlicenser, som vil forværre de problemer, der er en følge af pludselige og skadelige ændringer i det traditionelle samhandelsmønster, og

- Ukraine tager behørigt hensyn til den følsomme karakter af mindre regionale markeder i Fællesskabet, både for så vidt angår deres traditionelle behov for leverancer og undgåelse af regionale koncentrationer.

For Kommissionen for De Europæiske Fællesskaber

For regeringen for Ukraine

Erklæring nr. 1

I forbindelse med aftalen mellem Det Europæiske Kul- og Stålfællesskab og Ukraine om handel med visse stålprodukter, som undertegnedes i Bruxelles den 15. juli 1997, særlig artikel 6, nåede parterne til enighed om, at det er Det Europæiske Fællesskabs opfattelse, at i tilfælde af, at bestemmelserne i artikel 6 overholdes for så vidt angår udførsel fra Ukraine til Fællesskabet af produkter, der er omfattet af denne aftale, vil erhvervsgrenen i Fællesskabet ikke gøre brug af nogen procedure vedrørende antidumping- og/eller udligningstold for så vidt angår indførslen af sådanne produkter i Fællesskabet.

Erklæring nr. 2

I forbindelse med aftalen mellem Det Europæiske Kul- og Stålfællesskab og Ukraine om handel med visse stålprodukter, som undertegnedes i Bruxelles den 15. juli 1997, særlig artikel 9, nåede parterne til enighed om, at Ukraine, når der er gjort erfaringer med forvaltningen af aftalen, kan stille forslag om konsultationer vedrørende de kvantitative lofter for produktkategorierne, så der mere hensigtsmæssigt kan tages hensyn til udnyttelsen af de kvantitative lofter.

Erklæring nr. 3

I forbindelse med aftalen mellem Det Europæiske Kul- og Stålfællesskab og Ukraine om handel med visse stålprodukter, som undertegnedes i Bruxelles den 15. juli 1997, særlig de kvantitative lofter i bilag II, nåede parterne til enighed om, at Ukraine, uden at de i artikel 5, stk. 4, omhandlede konsultationer berøres, kan anmode om konsultationer vedrørende størrelsen af sådanne lofter med henblik på at afgøre, om der er mulighed for at ændre dem, idet der tages hensyn til behovene og situationen på fællesskabsmarkedet.

Erklæring nr. 4

I forbindelse med aftalen mellem Det Europæiske Kul- og Stålfællesskab og Ukraine om handel med visse stålprodukter, som undertegnedes i Bruxelles den 15. juli 1997, særlig artikel 3, bekræfter parterne deres enighed om, at denne aftale ikke påvirker bestående ordninger vedrørende indførsel og told for så vidt angår de stålprodukter, der er nævnt i bilag I til aftalen, og som er bestemt for bygning, reparation og vedligeholdelse af visse kategorier af fartøjer samt bore- og produktionsplatforme, eller for så vidt angår varer til indretning og udstyr af sådanne fartøjer.

Erklæring nr. 5

I forbindelse med aftalen mellem Det Europæiske Kul- og Stålfællesskab og Ukraine om handel med visse stålprodukter, som undertegnedes i Bruxelles den 15. juli 1997, særlig artikel 3, stk. 3, nåede parterne til enighed om, at Ukraine i tilfælde af ekstraordinære omstændigheder i forbindelse med produktion i Ukraine af de produkter, som aftalen omfatter, kan anmode om konsultationer vedrørende overførsel af mængder til det følgende år.

Erklæring nr. 6

I forbindelse med aftalen mellem Det Europæiske Kul- og Stålfællesskab og Ukraine om handel med visse stålprodukter, som undertegnedes i Bruxelles den 15. juli 1997, nåede parterne til enighed om, at den anden parts udførsel af affald og skrot af jern henhørende under KN-kode 7204 ikke underkastes kvantitative restriktioner, told, afgifter eller andre foranstaltninger med tilsvarende virkning.

PROTOKOL A

AFSNIT I TARIFERING

Artikel 1

1. Fællesskabets kompetente myndigheder forpligter sig til at underrette Ukraine om enhver ændring i den kombinerede nomenklatur for så vidt angår produkter, som er omfattet af denne aftale, inden datoen for sådanne ændringers ikrafttræden i Fællesskabet.

2. Fællesskabets kompetente myndigheder forpligter sig til at underrette Ukraines kompetente myndigheder om enhver afgørelse vedrørende tariferingen af produkter, der er omfattet af denne aftale, senest en måned efter, at en sådan afgørelse er truffet.

Meddelelsen skal indeholde:

a) en beskrivelse af de pågældende produkter

b) de relevante KN-koder

c) en begrundelse for afgørelsen.

3. Medfører en tariferingsafgørelse en ændring i tariferingspraksis for produkter, der er omfattet af aftalen, træder afgørelsen først i kraft, efter at Fællesskabets kompetente myndigheder har givet et varsel på 30 dage regnet fra datoen fra Fællesskabets meddelelse herom. Produkter, der er afsendt før afgørelsens ikrafttræden, er fortsat omfattet af den tidligere tariferingspraksis, forudsat at de pågældende varer frembydes til indførsel i Fællesskabet senest 60 dage efter denne dato.

4. Berører en afgørelse vedrørende tarifering, som træffes af Fællesskabet, og som medfører en ændring i tariferingspraksis for et produkt, der er omfattet af aftalen, en kategori, som er undergivet kvantitative lofter, er parterne indforstået med at indlede konsultationer i overensstemmelse med de procedurer, der er beskrevet i aftalens artikel 9, stk. 3, med henblik på at opfylde forpligtelsen i henhold til aftalens artikel 7, stk. 1.

5. Er de kompetente ukrainske myndigheder og de kompetente fællesskabsmyndigheder på indgangstoldstedet i Fællesskabet ikke enige om tariferingen af produkter, der er omfattet af aftalen, tariferes de pågældende varer midlertidigt på grundlag af Fællesskabets angivelser, indtil der har fundet konsultationer sted i henhold til aftalens artikel 9 med henblik på at nå til enighed om den endelige tarifering af produkterne.

AFSNIT II OPRINDELSE

Artikel 2

1. Produkter med oprindelse i Ukraine i henhold til gældende fællesskabsregler, som udføres til Fællesskabet i henhold til den ordning, der er fastlagt ved denne aftale, skal være ledsaget af et certifikat for ukrainsk oprindelse svarende til modellen i bilaget til denne protokol.

2. Oprindelsescertifikatet bekræftes af de ukrainske organisationer, som i henhold til ukrainsk lovgivning er bemyndiget hertil, hvis de pågældende produkter kan betragtes som produkter med oprindelse i Ukraine.

Artikel 3

Oprindelsescertifikatet udstedes kun efter skriftlig ansøgning fra eksportøren eller dennes dertil beføjede repræsentant, men på eksportørens ansvar. De ukrainske organisationer, som i henhold til ukrainsk lovgivning er bemyndiget hertil, drager omsorg for, at oprindelsescertifikatet er korrekt udfyldt, og med henblik herpå kræver de al nødvendig dokumentation fremlagt eller foretager den kontrol, de anser for påkrævet.

Artikel 4

Konstatering af mindre uoverensstemmelser mellem angivelserne i oprindelsescertifikatet og i de øvrige dokumenter, der fremlægges for toldstedet med henblik på opfyldelse af indførselsformaliteterne for produkterne, medfører ikke i sig selv, at der rejses tvivl om rigtigheden af oplysningerne i certifikatet.

AFSNIT III ORDNING MED DOBBELTKONTROL FOR PRODUKTKATAGORIER, DER ER UNDERGIVET KVANTITATIVE LOFTER

AFDELING I Udførsel

Artikel 5

De relevante ukrainske statslige myndigheder udsteder en eksportlicens for alle forsendelser fra Ukraine af stålprodukter, der er omfattet af aftalen, op til de kvantitative lofter, der er fastsat i bilag II til aftalen.

Artikel 6

1. Eksportlicensen skal svare til modellen i bilaget til denne protokol og gælder for udførsel til hele Fællesskabets toldområde.

2. Det skal af eksportlicensen fremgå, at den pågældende produktmængde er afskrevet på det kvantitative loft, som er fastsat for det pågældende produkt i bilag II til aftalen.

Artikel 7

Fællesskabets kompetente myndigheder skal straks underrettes om inddragelse eller ændring af allerede udstedte eksportlicenser.

Artikel 8

1. De udførte produkter afskrives på de kvantitative lofter, der er fastsat for det år, i hvilket produkterne afsendes, også selvom eksportlicensen er udstedt efter afsendelsen.

2. Med henblik på anvendelsen af stk. 1 anses produkterne for at være afsendt på det tidspunkt, hvor de indlades til udførsel i et transportmiddel.

Artikel 9

Eksportlicensen skal med henblik på anvendelsen af artikel 11 fremlægges senest den 31. marts i året efter det år, i hvilket de af licensen omfattede produkter blev afsendt.

AFDELING II Indførsel

Artikel 10

Ved overgang til fri omsætning i Fællesskabet af stålprodukter, der er undergivet kvantitative lofter, skal der fremlægges importbevilling.

Artikel 11

1. Fællesskabets kompetente myndigheder udsteder den i artikel 10 nævnte importbevilling inden ti arbejdsdage fra tidspunktet for importørens fremlæggelse af originaleksemplaret af den tilsvarende eksportlicens. En liste over de kompetente myndigheder er angivet i bilaget til denne protokol.

2. Importbevillingen er gyldig i fire måneder fra udstedelsestidspunktet for indførsel til hele Fællesskabets toldområde.

3. Fællesskabets kompetente myndigheder annullerer allerede udstedte importbevillinger, hvis de dertil svarende eksportlicenser er blevet trukket tilbage.

Underrettes Fællesskabets kompetente myndigheder imidlertid først efter produkternes overgang til fri omsætning i Fællesskabet om, at en eksportlicens er blevet trukket tilbage eller annulleret, afskrives de pågældende mængder på det kvantitative loft for produktet.

Artikel 12

Konstaterer Fællesskabets kompetente myndigheder, at de samlede mængder, der er omfattet af eksportlicenser udstedt af de kompetente myndigheder i Ukraine, overstiger det relevante kvantitative loft fastsat for produkter, der er omfattet af bilag II til aftalen, suspenderer fællesskabsmyndighederne al yderligere udstedelse af importbevillinger for produkter, der er omfattet af det pågældende kvantitative loft. I sådanne tilfælde underretter Fællesskabets kompetente myndigheder straks Ukraines myndigheder, og der indledes straks konsultationer i henhold til artikel 9, stk. 2, i aftalen.

AFSNIT IV UDFÆRDIGELSE OG FREMLÆGGELSE AF EKSPORTLICENSER OG OPRINDELSESCERTIFIKATER SAMT FÆLLES BESTEMMELSER VEDRØRENDE UDFØRSEL TIL FÆLLESSKABET

Artikel 13

1. Der kan ved udfærdigelsen af eksportlicensen og oprindelsescertifikatet tages flere kopier, der tydeligt mærkes som sådanne. Dokumenterne udfærdiges på engelsk. Udfyldes de i hånden, benyttes blæk og blokbogstaver.

Til dokumenterne benyttes format 210 × 297 mm. Der anvendes hvidt, træfrit, skrivefast papir af en vægt på mindst 25 g/m². Tages der ved udfærdigelse af dokumentet flere kopier, skal kun originaleksemplaret være forsynet med guillochetryk i bunden. Dette eksemplar mærkes tydeligt »original« og kopierne »copy«. Fællesskabets kompetente myndigheder accepterer alene originaleksemplaret som gyldigt med henblik på udførsel til Fællesskabet i henhold til bestemmelserne i aftalen.

2. Hvert dokument skal være forsynet med et standardiseret løbenummer, påtrykt eller anført på anden måde, hvorved det kan identificeres.

Dette nummer sammensættes således:

- to bogstaver som betegnelse for eksportlandet: UA

- to bogstaver som betegnelse for den medlemsstat, hvor toldklareringen ventes at finde sted:

BE= Belgien

DK = Danmark

DE = Tyskland

EL = Grækenland

ES = Spanien

FR = Frankrig

IE = Irland

IT = Italien

LU = Luxembourg

NL = Nederlandene

AT = Østrig

PT = Portugal

FI = Finland

SE = Sverige

GB = Det Forenede Kongerige

- et etcifret tal som betegnelse for det pågældende år og svarende til det sidste ciffer i året, f.eks. 7 for 1997

- et tocifret tal mellem 01 og 99 som betegnelse for de udstedende myndigheder i eksportlandet

- et femcifret, fortløbende tal mellem 00001 og 99999, som tildeles den medlemsstat, hvor toldklareringen forventes at finde sted.

Artikel 14

Eksportlicensen og oprindelsescertifikatet kan udstedes efter afsendelsen af de produkter, de vedrører. Dokumenterne skal i så fald påtegnes »issued retrospectively«.

Artikel 15

1. I tilfælde af tyveri, bortkomst eller ødelæggelse af en eksportlicens eller et oprindelsesdokument kan eksportøren hos henholdsvis de ukrainske statslige myndigheder, der har kompetence til at udstede licenser, eller de ukrainske organisationer, der er bemyndiget til at udstede oprindelsescertifikater i henhold til den ukrainske lovgivning, anmode om et duplikateksemplar, der skal udfærdiges på grundlag af de eksportdokumenter, den pågældende er i besiddelse af. Det således udstedte duplikateksemplar af licens eller certifikat skal påtegnes »duplicate«.

2. Duplikateksemplaret skal påføres datoen for udstedelsen af originaleksemplaret af eksportlicensen eller oprindelsescertifikatet.

AFSNIT V ADMINISTRATIVT SAMARBEJDE

Artikel 16

Parterne arbejder nært sammen om gennemførelsen af bestemmelserne i denne protokol. Begge parter søger med henblik herpå at lette mulighederne for kontakter og udveksling af synspunkter, herunder om tekniske spørgsmål.

Artikel 17

For at sikre at denne protokol anvendes korrekt, bistår parterne hinanden i forbindelse med kontrol af ægtheden og rigtigheden af oplysningerne i eksportlicenser og oprindelsescertifikater udstedt og erklæringer afgivet i henhold til denne protokol.

Artikel 18

Ukraine meddeler Kommissionen for De Europæiske Fællesskaber navn og adresse på de kompetente ukrainske myndigheder, som er bemyndiget til at udstede og kontrollere eksportlicenser og oprindelsescertifikater, samt aftryk af de stempler og prøver på de underskrifter, som disse myndigheder anvender. Ukraine underretter Kommissionen om enhver ændring i disse oplysninger.

Artikel 19

1. Der foretages efterfølgende kontrol af oprindelsescertifikater og eksportlicenser ved stikprøve, eller når Fællesskabets kompetente myndigheder har begrundet tvivl med hensyn til certifikatets eller licensens ægthed eller rigtigheden af oplysningerne om de pågældende varers faktiske oprindelse.

2. I så fald tilbagesender de kompetente myndigheder i Fællesskabet oprindelsescertifikatet, eksportlicensen eller en genpart heraf til de relevante ukrainske myndigheder, om fornødent med angivelse af de reelle eller formelle grunde, der gør en undersøgelse berettiget. Er der blevet fremlagt faktura, vedlægges oprindelsescertifikatet eller licensen eller en genpart heraf. Myndighederne fremsender endvidere alle oplysninger, der er indgået, og som giver anledning til at formode, at oplysningerne i nævnte certifikat eller licens er urigtige.

3. Stk. 1 finder også anvendelse ved efterfølgende kontrol af de oprindelseserklæringer, der er omhandlet i denne protokols artikel 2.

4. Resultaterne af efterfølgende kontrol, der foretages i henhold til stk. 1 og 2, meddeles Fællesskabets kompetente myndigheder senest inden tre måneder. Det skal af de pågældende oplysninger fremgå, om omtvistede certifikat, licens eller erklæring vedrører de produkter, der faktisk er udført, og om disse produkter kan udføres i henhold til den ordning, der er fastsat ved aftalen. På Fællesskabets anmodning skal der endvidere sammen med nævnte oplysninger fremlægges kopier af alle dokumenter, der er nødvendige for at fastlægge de faktiske omstændigheder, navnlig produkternes faktiske oprindelse.

Konstateres der ved en sådan kontrol systematiske uregelmæssigheder i anvendelsen af oprindelseserklæringer, kan Fællesskabet lade indførslen af de pågældende produkter omfatte af bestemmelserne i artikel 2, stk. 1, i denne protokol.

5. Med henblik på efterfølgende kontrol af oprindelsescertifikater skal de relevante ukrainske myndigheder opbevare kopier af certifikaterne og dertil hørende eksportdokumenter i mindst et år efter aftalens udløb.

6. Anvendelse af den stikprøvekontrol, der er omhandlet i denne artikel, må ikke udgøre en hindring for de pågældende produkters overgang til fri omsætning.

Artikel 20

1. Hvis det af den i artikel 19 omhandlede kontrolprocedure eller af oplysninger, som Fællesskabets eller Ukraines kompetente myndigheder er i besiddelse af, fremgår eller synes at fremgå, at bestemmelserne i denne aftale omgås eller overtrædes, søger de kontraherende parter gennem et nært samarbejde og med den fornødne hurtighed at hindre en sådan omgåelse eller overtrædelse.

2. Med henblik herpå iværksætter de relevante ukrainske myndigheder på eget initiativ eller på anmodning af Fællesskabet de nødvendige undersøgelser af transaktioner, som for Fællesskabet udgør eller ser ud til at udgøre en omgåelse eller en overtrædelse af denne aftale. Ukraine meddeler Fællesskabet resultaterne af disse undersøgelser sammen med alle andre relevante oplysninger, der kan bidrage til at fastslå årsagen til omgåelsen eller overtrædelsen, herunder produkternes faktiske oprindelse.

3. Tjenestemænd udpeget af Fællesskabet kan efter aftale mellem parterne medvirke i de undersøgelser, der er omhandlet i stk. 2.

4. Med henblik på det i stk. 1 nævnte samarbejde udveksler de kompetente myndigheder i Fællesskabet og i Ukraine oplysninger, som en af parterne anser for nyttige med henblik på at hindre, at bestemmelserne i aftalen omgås eller overtrædes. Denne udveksling af oplysninger kan omfatte oplysninger om samhandelen med de typer produkter, der er omfattet af aftalen, mellem Ukraine og andre lande, navnlig i tilfælde, hvor Fællesskabet har grund til at formode, at de pågældende produkter forud for indførelsen i Fællesskabet kan have passeret Ukraines område som transitvarer. Disse oplysninger kan på Fællesskabets anmodning indbefatte genparter af alle relevante foreliggende dokumenter.

5. Foreligger der tilstrækkelige beviser for, at bestemmelserne i denne protokol er omgået eller overtrådt, kan de kompetente myndigheder i Ukraine og Fællesskabet aftale, at de træffer alle foranstaltninger, der er nødvendige for at forhindre en gentagelse af en sådan omgåelse eller overtrædelse.

EKSPORTLICENS

>START GRAFIK>

(1) Show net weight (kg) and also quantity in the unit prescribed where other than net weight.(2) In the currency of the sale contract. 1 Exporter (name, full address, country) ORIGINAL No 3 Year 4 Product group 5 Consignee (name, full address, country) EXPORT LICENCE (ECSC products) 6 Country of origin 7 Country of destination 8 Place and date of shipment - means of transport 9 Supplementary details 10 Description of goods - manufacturer 11 CN code 12 Quantity (1) 13 Fob value (2) 14 CERTIFICATION BY THE COMPETENT AUTHORITY I, the undersigned, certify that the goods described above have been charged against the quantitative limits established for the year shown in box No 3 in respect of the Product group shown in box No 4 by the provisions regulating trade in ECSC products with the European Community. 15 Competent authority (name, full address, country) At . on . (Signature) (Stamp)>SLUT GRAFIK>

EKSPORTLICENS (EKSF-produkter)

>START GRAFIK>

1. Eksportør (navn, fuldstændig adresse, land)

2. Nr.

3. År

4. Varekategori

5. Modtager (navn, fuldstændig adresse, land)

6. Oprindelsesland

7. Bestemmelsesland

8. Sted og dato for afskibningen - Transportmiddel

9. Supplerende enkeltheder

10. Varebeskrivelse - Fabrikant

11. KN-kode

12. Mængde (1)

13. FOB-værdi (2)

14. DEN KOMPETENTE MYNDIGHEDS ATTESTERING

Undertegnede bekræfter, at de ovenfor beskrevne varer er afskrevet på det kvantitative loft for det år, der er angivet i rubrik 3, for den varekategori, der er angivet i rubrik 4, i henhold til bestemmelserne vedrørende handelen med EKSF-produkter med Det Europæiske Fællesskab.

15. Kompetent myndighed (navn, fuldstændig adresse, land)

Udfærdiget i . den

. (Underskrift)

(Stempel)

(1) Angiv nettovægt (kg) og tillige mængde i den relevante enhed, når der ikke er tale om nettovægt.(2) I den valuta, der er angivet i salgskontrakten.>SLUT GRAFIK>

EKSPORTLICENS

>START GRAFIK>

(1) Show net weight (kg) and also quantity in the unit prescribed where other than net weight.(2) In the currency of the sale contract. 1 Exporter (name, full address, country) COPY No 3 Year 4 Product group 5 Consignee (name, full address, country) EXPORT LICENCE (ECSC products) 6 Country of origin 7 Country of destination 8 Place and date of shipment - means of transport 9 Supplementary details 10 Description of goods - manufacturer 11 CN code 12 Quantity (1) 13 Fob value (2) 14 CERTIFICATION BY THE COMPETENT AUTHORITY I, the undersigned, certify that the goods described above have been charged against the quantitative limits established for the year shown in box No 3 in respect of the Product group shown in box No 4 by the provisions regulating trade in ECSC products with the European Community. 15 Competent authority (name, full address, country) At . on . (Signature) (Stamp)>SLUT GRAFIK>

OPRINDELSELSCERTIFIKAT

>START GRAFIK>

(1) Show net weight (kg) and also quantity in the unit prescribed where other than net weight.(2) In the currency of the sale contract. 1 Exporter (name, full address, country) ORIGINAL No 3 Year 4 Product group 5 Consignee (name, full address, country) CERTIFICATE OF ORIGIN (ECSC products) 6 Country of origin 7 Country of destination 8 Place and date of shipment - means of transport 9 Supplementary details 10 Description of goods - manufacturer 11 CN code 12 Quantity (1) 13 Fob value (2) 14 CERTIFICATION BY THE COMPETENT AUTHORITY I, the undersigned, certify that the goods described above originated in the country shown in box No 6, in accordance with the provisions in force in the European Community. 15 Competent authority (name, full address, country) At . on . (Signature) (Stamp)>SLUT GRAFIK>

OPRINDELSESCERTIFIKAT (EKSF-produkter)

>START GRAFIK>

1. Eksportør (navn, fuldstændig adresse, land)

2. Nr.

3. År

4. Varekategori

5. Modtager (navn, fuldstændig adresse, land)

6. Oprindelsesland

7. Bestemmelsesland

8. Sted og dato for afskibningen - Transportmiddel

9. Supplerende enkeltheder

10. Varebeskrivelse - Fabrikant

11. KN-kode

12. Mængde (1)

13. FOB-værdi (2)

14. DEN KOMPETENTE MYNDIGHEDS ATTESTERING

Undertegnede bekræfter, at de ovenfor beskrevne varer har oprindelse i det land, der er angivet i rubrik 6, i henhold til gældende bestemmelser i Det Europæiske Fællesskab.

15. Kompetent myndighed (navn, fuldstændig adresse, land)

Udfærdiget i . den

. (Underskrift)

(Stempel)

(1) Angiv nettovægt (kg) og tillige mængde i den relevante enhed, når der ikke er tale om nettovægt.(2) I den valuta, der er angivet i salgskontrakten.>SLUT GRAFIK>

OPRINDELSELSCERTIFIKAT

>START GRAFIK>

(1) Show net weight (kg) and also quantity in the unit prescribed where other than net weight.(2) In the currency of the sale contract. 1 Exporter (name, full address, country) COPY No 3 Year 4 Product group 5 Consignee (name, full address, country) CERTIFICATE OF ORIGIN (ECSC products) 6 Country of origin 7 Country of destination 8 Place and date of shipment - means of transport 9 Supplementary details 10 Description of goods - manufacturer 11 CN code 12 Quantity (1) 13 Fob value (2) 14 CERTIFICATION BY THE COMPETENT AUTHORITY I, the undersigned, certify that the goods described above originated in the country shown in box No 6, in accordance with the provisions in force in the European Community. 15 Competent authority (name, full address, country) At . on . (Signature) (Stamp)>SLUT GRAFIK>

LISTA DE LAS AUTORIDADES NACIONALES COMPETENTES LISTE OVER KOMPETENTE NATIONALE MYNDIGHEDER LISTE DER ZUSTÄNDIGEN BEHÖRDEN DER MITGLIEDSTAATEN ÄÉÅÕÈÕÍÓÅÉÓ ÔÙÍ ÁÑ×ÙÍ ÅÊÄÏÓÇÓ ÁÄÅÉÙÍ ÔÙÍ ÊÑÁÔÙÍ ÌÅËÙÍ LIST OF THE COMPETENT NATIONAL AUTHORITIES LISTE DES AUTORITÉS NATIONALES COMPÉTENTES ELENCO DELLE COMPETENTI AUTORITÀ NAZIONALI LIJST VAN BEVOEGDE NATIONALE INSTANTIES LISTA DAS AUTORIDADES NACIONAIS COMPETENTES LUETTELO TOIMIVALTAISISTA KANSALLISISTA VIRANOMAISISTA LISTA ÖVER KOMPETENTA NATIONELLA MYNDIGHETER

BELGIQUE/BELGIË

Administration des relations économiques

Quatrième division: Mise en oeuvre des politiques commerciales internationales - Services «Licences»

Rue Général Leman 60

B-1040 Bruxelles

Télécopieur: (32-2) 230 83 22

Bestuur van de Economische Betrekkingen

Vierde Afdeling: Toepassing van het Internationaal Handelsbeleid - Dienst Vergunningen

Generaal Lemanstraat 60

B-1040 Brussel

Fax: (32-2) 230 83 22

DANMARK

Erhvervsfremme Styrelsen

Søndergade 25

DK-8600 Silkeborg

Fax (45) 87 20 40 77

DEUTSCHLAND

Bundesamt für Wirtschaft, Dienst 01

Postfach 51 71

D-65762 Eschborn 1

Fax: (49) 6196 40 42 12

ÅËËÁÓ

Õðïõñãåßï ÅèíéêÞò Ïéêïíïìßáò

ÃåíéêÞ Ãñáììáôåßá ÄÏÓ

Äéåýèõíóç Äéáäéêáóéþí Åîùôåñéêïý Åìðïñßïõ

ÊïñíÜñïõ 1

GR-105 63 ÁèÞíá

ÔÝëåöáî: (301) 328 60 29/328 60 59/328 60 39

ESPAÑA

Ministerio de Economía y Hacienda

Dirección General de Comercio Exterior

Paseo de la Castellana, 162

E-28046 Madrid

Fax: (34-1) 563 18 23/349 38 31

FRANCE

Setice

8, rue de la Tour des Dames

F-75436 Paris Cedex 09

Télécopieur: (33-1) 44 63 26 59

IRELAND

Licensing Unit

Department of Tourism and Trade

Kildare Street

IRL-Dublin 2

Fax: (353-1) 676 61 54

ITALIA

Ministero del Commercio con l'estero

Direzione generale per la politica commerciale e per la gestione del regime degli scambi

Viale America 341

I-00144 Roma

Telefax: (39-6) 59 93 22 35/59 93 26 36

LUXEMBOURG

Ministère des affaires étrangères

Office des licences

Boîte postale 113

L-2011 Luxembourg

Télécopieur: (352) 46 61 38

NEDERLAND

Centrale Dienst voor In- en Uitvoer

Postbus 30003

Engelse Kamp 2

NL-9700 RD Groningen

Fax: (31-50) 526 06 98

ÖSTERREICH

Bundesministerium für wirtschaftliche Angelegenheiten

Außenwirtschaftsadministration

Landstrasser Hauptstraße 55-57

A-1030 Wien

Fax: (43-1) 715 83 47

PORTUGAL

Direcção-Geral do Comércio Externo

Avenida da República, 79

P-1000 Lisboa

Telefax: (351-1) 793 22 10

SUOMI

Tullihallitus

PL 512

FIN-00101 Helsinki

Telekopio: +358-0 614 2852

SVERIGE

Kommerskollegium

Box 6803

S-113 86 Stockholm

Fax: (46-8) 30 67 59

UNITED KINGDOM

Department of Trade and Industry

Import Licensing Branch

Queensway House, West Precinct

Billingham TS23 2NF

Cleveland

Fax: (44) 1642 533 557

PROTOKOL B

Konkurrence, offentlig støtte og miljøbeskyttelse vedrørende de produkter, der er omfattet af denne aftale

AFSNIT I FORMÅL

Artikel 1

Denne protokol tager sigte på

- at lette gennemførelsen af hensigtsmæssige markedsvilkår for liberalisering af samhandelen med stålprodukter ved hjælp af gradvis anvendelse af relevante foranstaltninger med hensyn til konkurrence, offentlig støtte og miljøbeskyttelse

- at etablere rammer for måling af fremskridtene med hensyn til afskaffelse af konkurrencerestriktioner, der skyldes virksomheder eller statslige indgreb, i det omfang de påvirker parternes samhandel med de stålprodukter, der er omfattet af aftalen.

AFSNIT II KONKURRENCE OG OFFENTLIG STØTTE

Artikel 2

Følgende er uforeneligt med aftalens rette funktion i det omfang, det kan påvirke samhandelen mellem Fællesskabet og Ukraine:

i) alle aftaler af kooperativ eller koncentrerende karakter mellem virksomheder, alle vedtagelser inden for sammenslutninger af virksomheder og alle former for samordnet praksis mellem virksomheder, som har til formål eller til følge at hindre, begrænse eller fordreje konkurrencen

ii) en eller flere virksomheders misbrug af en dominerende stilling på hele Fællesskabets eller Ukraines område eller på en væsentlig del heraf

iii) al offentlig støtte, uanset om den ydes af føderale, statslige, regionale eller lokale myndigheder, undtagen støtte til forskning og udvikling, miljøbeskyttelse eller lukning af produktionsanlæg eller til nærmere bestemte sociale støtteforanstaltninger.

Offentlig støtte er bl.a. erhvervelse af anparter, kapitaltilførsler eller lignende finansielle foranstaltninger, der kan betragtes som indskud af ansvarlig kapital i overensstemmelse med sædvanlig investeringspraksis i en markedsøkonomi.

Artikel 3

1. Senest 18 måneder efter aftalens ikrafttræden aftaler parterne de nødvendige regler til gennemførelse af artikel 2 med hensyn til de produkter, som er omfattet af denne aftale, ved en aftale i form af brevveksling.

2. Parterne er enige om fuldt ud at tage hensyn til Fællesskabets og Ukraines nuværende eller fremtidige internationale forpligtelser med hensyn til statsstøtte til stålindustrien.

3. Senest seks måneder inden aftalen udløb anvender parterne samme foranstaltninger vedrørende konkurrence, offentlig støtte og miljøbeskyttelse, såfremt de kan påvirke samhandelen mellem Fællesskabet og Ukraine.

Artikel 4

1. Parterne skal sikre gennemsigtigheden i den offentlige støtte på deres respektive område, bl.a. ved at fremlægge relevante oplysninger for kontaktgruppen vedrørende kul- og stålspørgsmål, som blev etableret ved interimsaftalen om handel og handelsanliggender mellem parterne. Begge parter kan indbringe alle støtterelaterede sager, som de anser for uforenelige med aftalen, for kontaktgruppen vedrørende kul- og stålspørgsmål.

2. Parterne er enige om ved gennemførelsen af bestemmelserne i artikel 2 og 3 at arbejde nært sammen og at informere hinanden fuldt ud om alle forslag til retsforskrifter, inden de træder i kraft.

Artikel 5

1. Parterne anerkender, at Ukraine i en overgangsperiode, der udløber fem år efter aftalens ikrafttræden, som en afvigelse fra artikel 2, nr. iii), i denne protokol undtagelsesvis kan yde offentlig støtte til strukturomlægning af individuelle stålvirksomheder, forudsat at

- gennemsigtighed sikres gennem en fuldstændig og løbende informationsudveksling om gennemførelsen af strukturomlægningsprogrammer, omfattende oplysninger om støttebeløb, støtteintensitet og støtteformål og en detaljeret strukturomlægningsplan med alle relevante tekniske og økonomiske data om strukturomlægningen

- strukturomlægningsprogrammet fører til rationalisering og til indskrænkning af kapaciteten til produktion af råstål og varmvalsede produkter

- støtten medfører, at modtagervirksomhederne bliver levedygtige under normale markedsvilkår, når omlægningsperioden er slut

- støttebeløbet står i forhold til målene, og beløbet og intensiteten er strengt begrænset til, hvad der er absolut nødvendigt for at skabe eller genskabe virksomhedernes levedygtighed.

2. Ukraine informerer i god tid Fællesskabet om forslag til støtte i henhold til denne artikel og tilsender Fællesskabet alle oplysninger, der er nødvendige for at kunne vurdere, om støtten og strukturomlægningen opfylder ovennævnte kriterier.

AFSNIT III MILJØBESKYTTELSE

Artikel 6

1. Parterne er enige om at samarbejde om at bekæmpe miljøskader, navnlig ved at ændre lovene, så de nærmer sig fællesskabsnormerne, og ved at overholde forsigtighedsprincippet.

2. Parterne er enige om at informere hinanden fuldt ud om større miljøproblemer i stålsektoren på deres respektive område ved at fremlægge relevante oplysninger for kontaktgruppen vedrørende kul- og stålspørgsmål.

3. Parterne forpligter sig til at overholde relevante internationale miljøaftaler, der også gælder for stålsektoren. Parterne forpligter sig til at ratificere og gennemføre sådanne aftaler hurtigst muligt. Blandt sådanne aftaler kan navnlig nævnes konventionen af 1979 vedrørende grænseoverskridende luftforurening over store afstande og protokollerne hertil, konventionen af 1991 om vurdering af virkningerne på miljøet på tværs af landegrænser, konventionen af 1992 om beskyttelse og udnyttelse af grænseoverskridende vandløb og internationale søer, konventionen af 1992 om de grænseoverskridende følger af industriuheld og rammekonventionen af 1992 om klimaændringer.

AFSNIT IV TEKNISK SAMARBEJDE

Artikel 7

Fællesskabet yder inden for de disponible ressourcer faglig bistand til Ukraine til gennemførelse af denne protokol, navnlig til udvikling af regler om konkurrence og offentlig støtte og til udarbejdelse af de fornødne gennemførelsesmekanismer.

Erklæring fra Det Europæiske Kul- og Stålfællesskab vedrørende artikel 3 i protokol B

Fællesskabet erklærer, at det indtil ikrafttrædelsen af de regler om rimelige konkurrencevilkår, der er omhandlet i artikel 3, stk. 1, i protokol B, vil bedømme enhver praksis i forbindelse med artikel 2 på grundlag af de kriterier, der følger af anvendelsen af bestemmelserne i artikel 85, 86 og 92 i traktaten om oprettelse af Det Europæiske Fællesskab, artikel 65 og 66 i traktaten om oprettelse af Det Europæiske Kul- og Stålfællesskab og fællesskabsbestemmelserne om statsstøtte, herunder den afledte ret.